Les ajudes de la segona edició del Pla Alcem Persianes de Gandia es podran sol·licitar a partir de demà
23 abril 2025

## Les ajudes de la segona edició del Pla Alcem Persianes de Gandia es podran sol·licitar a partir de demà23 abril 2025Última actualització: 23 abril 2025

![](../gestion/img/21494c5fee834d32f06cbb4080eca28e241327de90cd6206be22899247fa173d.jpg)  
  

La regidora delegada de Comerç i Empresa, **Elena Moncho**, ha informat este matí que, després de la corresponent publicació al Butlletí Oficial de la Província de València, les persones interessades podran sol·licitar a partir de demà, dijous 24 d’abril, les ajudes corresponents a la segona edició d’“**Alcem Persianes**”.

Tal com ha recordat Moncho, esta segona edició compta amb una dotació de 75.000 euros.  
D’una banda, les persones o emprenedors interessats en posar en marxa un negoci del sector comercial o que ho hagen fet després de l’1 de gener, podran rebre una subvenció de fins a 5.000 €. Estos diners, a fons perdut, podran destinar-se a despeses d’adequació, reformes del local i adquisició de mobiliari i maquinària per a posar en marxa un nou comerç.

La segona línia d’ajudes que es podrà sol·licitar a partir de demà s’emmarca dins del pla “**Renovem Comerç**”. Esta línia va dirigida a tots aquells comerços de la nostra ciutat amb més de cinc anys d’activitat, els quals podran rebre fins a 2.000 euros per a subvencionar la renovació i actualització de la façana exterior del comerç.  
Totes les ajudes seran tramitades a través de l’oficina de l’inversor i les sol·licituds es realitzaran per la seu electrònica de l’ajuntament a partir de demà.

La regidora ha destacat que esta iniciativa té com a objectiu “_impulsar el sector comercial de la nostra ciutat, un sector clau en l’economia de Gandia”. “Hem d’impulsar el desenvolupament, la modernització i el relleu generacional com a factors clau per a millorar la competitivitat, i creiem que este tipus d’accions posades en marxa des de l’administració local ajudaran a fomentar el creixement del nostre teixit comercial”._

[Twittear](https://twitter.com/share)